《霜天晓角》
宋代·吴礼之

连环易缺。难解同心结。痴騃佳人才子，情缘重、怕离别。

意切。人路绝。共沉烟水阔。荡漾香魂何处，长桥月。断桥月。

作者简介：字子和，钱塘人。生卒年均不详，[约公元一一九八年前后在世]，即约宋宁宗庆元中前后在世。工词。尝有王生陶女月夜共沉西湖，礼之作霜天晓角吊之。礼之有顺受老人词五卷，《花庵词选》传于世。